جۋانۍ ئاپۊېۍ جە شارو " مەھاباد "ی  بە بۊنەو ٢ ڕێبەنڎانېۊ ساڵېادو ئەرەمەرزېاو کۊمارو کورڎسانی جە مەھابات ، بە چالاکېێۋە ئا ڕۋەېە پېرۊز کەرانۍ و شۊڕش و " ژەنۍ ، ژېای ، ئازاڎی " بە ھەنگامۍ پۍ ېاۋای بە ئامانجەکاو کۊمارو کورڎسانی مزانا .
جۋانۍ ئاپۊېۍ جە شارو " مەھاباد "ی  جە چالاکېەکەنە ئەرەېاۋناشا " ڕابەر ئاپۊ ڕابەرو شۊڕشی تازەېمانە " گەرېلا ئاڵا ھورگېرو ئا ڕێبازېەنەو  قەسەم ۋەرمۍ سەرو ڕاو شەھېڎاوە ۋەردەوامۍ بېمۍ پۍ بەدېئاوردەو ئامانجەکا جە ئەرەکۊشای ۋەردەوامۍ بېمۍ .
دەق و ئەرەېاۋناکەو جۋانۍ ئاپۊېۍ جە شارو " مەھاباد "ی  پی جۊرەبۍ :
بە نامۍ " ژەنۍ ، ژېای ، ئازاڎی "
٢ ێ ڕێبەنڎانی شکۊو کوردو کورڎسانېا
سەرۊک ئاپۊ ڕابەرمانە
پێشەوا قازی جە دلۍ  دڵ و ۋەرکۊتو کورڎسانېەنە کۊمارێش مەرزنارە کە پۍ گرڎ ۋەختۍ پێسە ھەسارێۋە گەشی ئاسمان و کورڎسانېەنە شۊق مرۊۋەو بېەن بە ئامېان پۍ خەبات و ئەرەکۊشای ئازاڎی وازا ھەر چۋار پارچەو کورڎسانی و دمائاماېۍ ڕۊشن پۍ گەلو نېشتېمان و ئەڎۍ .
ڕێزدار " ئۊجالان "ېچ ھەر سەرو ئا ڕاو ڕێبازېە بە فەلسەفەو " ژەنۍ ، ژېای ، ئازاڎی " بېەن بە ئاڵا ھورگېرو شۊڕشە مەزنەکەو قازی و جە ئېسەنە گەرېلا جە کەشە سەرکەش و دڵگېرەکاو کورڎسانېەنە ھەزارەھا ڕۊڵۍ تەرۍ  ئی نېشتېمانېە
دلۍ دەگاو شارەکا نېشتېمانېەنە جە دماو گەشمەرڎە " ژېنا ئەمېنی " جە ڕۊدېارو ٢٥ و خەرمانانی ، پۍ بەدېئارڎەو ئاوات و ئامانج و گەشمەرڎا جە پاو ڕزگاری کورڎسانی ، بە بەخشاو گېان و ۋێشان ، ئێرو شۊڕش و پێشەواېشا گەش کەرڎۊو مژدەو سەرکۊتەېشا پنە داېمۍ .  ئێمە جۋانۍ ئاپۊېۍ جە شارو " مەھاباد "ی ، عەھدو پەېمان چنی گرڎو گەشمەرڎا
کورڎسانی و تاېبەتەر گەشمەرڎا شۊڕش و " ژەنۍ ، ژېای ، ئازاڎی " تازە کەرمێۋە ، ھەتا دما ھەناسە درێژە مڎەېمۍ بە ڕاو پێشەوا قازی و کۊمارەکەېش .
ھ.ئ
